
Ministru kabineta rīkojums Nr. 171
 
Rīgā 2022. gada 15. martā (prot. Nr. 15  2. §)

Par valsts nekustamā īpašuma Krīvu ielā 11, Rīgā, atsavināšanu

1. Saskaņā ar Publiskas personas mantas atsavināšanas likuma 4. panta pirmo un otro daļu un 5. panta pirmo daļu, kā arī likuma "Par valsts budžetu 2022. gadam" 40. panta pirmo un otro daļu atļaut Ekonomikas ministrijai pārdot izsolē tās valdījumā esošo valsts nekustamo īpašumu (nekustamā īpašuma kadastra Nr. 0100 115 0309) – zemes vienību (zemes vienības kadastra apzīmējums 0100 115 0309) un trīs būves (būvju kadastra apzīmējumi 0100 115 0309 002, 0100 115 0309 012 un 0100 115 0309 015) – Krīvu ielā 11, Rīgā (turpmāk – valsts nekustamais īpašums), kas ierakstīts zemesgrāmatā uz valsts vārda Ekonomikas ministrijas personā, pēc šā rīkojuma 2. un 3. punktā minēto darbību izpildes. 

[bookmark: _Hlk81487282]2. Pirms valsts nekustamā īpašuma pārdošanas Ekonomikas ministrijai kopā ar Latvijas Valsts koksnes ķīmijas institūtu veikt nepieciešamās darbības, lai no valsts nekustamā īpašuma sastāvā ietilpstošās zemes vienības (zemes vienības kadastra apzīmējums 0100 115 0309) atdalītu institūta būves (būves kadastra apzīmējums 0100 115 0310 001) un darbnīcas (būves kadastra apzīmējums 0100 115 0309 013) ekspluatācijai nepieciešamo zemes platību. Latvijas Valsts koksnes ķīmijas institūtam veikt valsts nekustamā īpašuma sadalīšanai nepieciešamās darbības valsts un pašvaldības iestādēs.

3. Saskaņā ar Publiskas personas mantas atsavināšanas likuma 42. panta pirmo daļu un 43. pantu atļaut Ekonomikas ministrijai nodot bez atlīdzības Latvijas Valsts koksnes ķīmijas institūta īpašumā šā rīkojuma 2. punktā noteiktajā kārtībā atdalīto zemes vienības (zemes vienības kadastra apzīmējums 0100 115 0309) daļu.  

4. Latvijas Valsts koksnes ķīmijas institūtam saskaņā ar Publiskas personas mantas atsavināšanas likuma 42. panta pirmo daļu šā rīkojuma 3. punktā minēto zemes vienības daļu:
4.1. izmantot Latvijas Valsts koksnes ķīmijas institūta darbības nodrošināšanai – fundamentālo pētījumu veikšanai koksnes zinātnes, koksnes ķīmijas un tehnoloģijas, polimēru ķīmijas un tehnoloģijas nozarēs un lietišķiem pētījumiem par tehnoloģiju izstrādi un jauniem produktiem no koksnes, citas biomasas, to komponentiem un citiem atjaunojamo izejvielu resursiem atbilstoši valsts noteiktajai zinātnes un tehnoloģijas attīstības politikai;
4.2. bez atlīdzības nodot valstij, ja tā vairs netiek izmantota šā rīkojuma 4.1. apakšpunktā minētās funkcijas nodrošināšanai.

5. Latvijas Valsts koksnes ķīmijas institūtam šā rīkojuma 3. punktā minēto zemes vienības daļu normatīvajos aktos noteiktajā kārtībā ierakstīt zemesgrāmatā uz Latvijas Valsts koksnes ķīmijas institūta vārda un:
5.1. norādīt, ka īpašuma tiesības nostiprinātas uz laiku, kamēr Latvijas Valsts koksnes ķīmijas institūts nodrošina šā rīkojuma 4.1. apakšpunktā minētās funkcijas īstenošanu;
5.2. ierakstīt atzīmi par aizliegumu nekustamo īpašumu vai tā daļas atsavināt vai apgrūtināt to ar hipotēku.

6. Šā rīkojuma 5.2. apakšpunktā minēto aizliegumu – apgrūtināt nekustamo īpašumu ar hipotēku – nepiemēro, ja nekustamais īpašums tiek ieķīlāts par labu valstij (Valsts kases personā).

7. Pircējs par valsts nekustamo īpašumu maksā euro.

8. Ekonomikas ministrijai nodot pircējam šā rīkojuma 1. punktā minēto nekustamo īpašumu 30 dienu laikā no pirkuma līguma noslēgšanas dienas, sastādot attiecīgu pieņemšanas un nodošanas aktu.

